CELEX: 62012TN0210
Language: fi
Date: 2012-05-18 00:00:00
Title: Asia T-210/12: Kanne 18.5.2012 — Viasat Broadcasting UK v. komissio

14.7.2012   
            
            
               FI
            
            
               Euroopan unionin virallinen lehti
            
            
               C 209/12
            
         Kanne 18.5.2012 — Viasat Broadcasting UK v. komissio
   (Asia T-210/12)
   2012/C 209/20
   Oikeudenkäyntikieli: englanti
   
      Asianosaiset
   
   
      Kantaja: Viasat Broadcasting UK Ltd (West Drayton, Middlesex, Yhdistynyt kuningaskunta) (edustajat: asianajajat S. Kalsmose-Hjelmborg ja M. Honoré)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan valtiontuesta C 19/09, jonka Tanska aikoo toteuttaa TV2 Danmark A/S:n rakenneuudistuksen hyväksi, 20.4.2011 annetun komission päätöksen
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, joka perustuu pääosin siihen, että Euroopan komissio teki oikeudellisen virheen, kun se ei sisällyttänyt arvioonsa sitä tukea, joka TV 2 Danmark A/S:lle oli myönnetty TV 2:n kahdeksan alueellisen lähetysaseman kautta.
   Tässä suhteessa kantaja väittää, että alueellisten lähetysasemien, joita rahoitetaan lupamaksuilla, ilmaiseksi TV 2 Danmark A/S:lle toimittamat ohjelmat merkitsevät SEUT 107 artiklan 1 kohdassa tarkoitettua valtiontukea. Kantaja muistuttaa lisäksi, että kulttuuriministerin TV 2 Danmark A/S:lle myöntämän julkisen palvelun toimiluvan mukaisesti alueellisiin lähetyksiin liittyvistä ”mainospaikoista” saadut mainostulot kuuluvat TV 2 Danmark A/S:lle.
   Kantaja väittää lisäksi, että kun komissio on jättänyt huomioimatta TV 2 Danmark A/S:n alueellisten lähetysasemien kautta saaman valtiontuen, se ei ole tarkastellut TV 2 Danmark A/S:n taloudellista tilannetta sen kaikkien tulojen valossa.
   Kantajan mukaan tämän vuoksi vastaajan koko arvio rakenneuudistussuunnitelmasta perustuu virheellisiin olettamiin TV 2 Danmark A/S:n taloudellisesta tilanteesta. Kantaja väittää, ettei vastaaja ole näin ollen voinut varmistaa, että sen omissa suuntaviivoissa (1) asetetut edellytykset täyttyvät.
   Tästä syystä kantaja väittää, ettei komissio ole noudattanut niitä edellytyksiä, jotka se on itse määritellyt yhteisön suuntaviivoissa valtiontuesta vaikeuksissa olevien yritysten pelastamiseksi ja rakenneuudistukseksi ja jotka on perimmiltään määritelty SEUT 107 artiklan 3 kohdan c alakohdassa, kun se arvioi TV 2 Danmark A/S:lle myönnettyä pelastamis- ja rakenneuudistustukea.
   
      (1)  Yhteisön suuntaviivat valtiontuesta vaikeuksissa olevien yritysten pelastamiseksi ja rakenneuudistukseksi (EUVL 2004, C 244, s. 2).